
„AIDO“ PRIEDAS VAIKAMS 


MOTUTEiI Zoll 


x Motute, tau linkiu — 
palles Ilgai ilgai gyventi, allles 
AI Visuomet būt sveika, VA) 
Niekuomet nepasenti. 
Tu mokei žingsnį žengt 
lr pirmą žodį tarti, 
Žinau, kad tau skaudu, 
Kai reik mane pabarti. 
Žadu tavęs klausyt, 
Tyčioms nenusikalsti, 
Kas vakarą, kas ryt 5 
Dievuliui pasimelsti. 3 y | 
Dievulį aš melsiu, TA 
Kad duotų tau sveikatą, “ 


IV] Kad visados tave 
si Lydėtų džiaugsmo metas. = 
A ; Alb. Andrulionis 


Motinos daina 


Liūli, liūli, liūli, Mano mažutėli, 

Mik, mano vaikuti! Uda, ūda, ūda! 

Jau vėla naktelė, Tėvas ryt iš turgaus 
Užmik nors truputi... Parneš gražią dūdą... 
Aa, aa, aa, Aa, aa, aa, 

Mano mažuliukai! Mik, mažas vaikeli! 
Linksmai susapnuoki Geriau ryt pažaisi 
Sargą Angeliuką!... Ankstųji rytelį... 

= Dzin-dzin-dzin... 

Sveiki, vaikučiai! Dzin-dzin-dzin! Esu Varpelis. Atėjau jums 
paskambinti. Girdėjau, kad jums liūdna, kad jūs esate vieni, 
našlaičiai — atėjau jus palinksminti. Girdėjau, kad jūs esate 
labai geri berniukai ir mergaitės, kad jūs norite būti kilnūs 
lietuviai ir darbščios lietuvaitės — atėjau su jumis pasikalbėti, 
pažaisti, padraugauti, jūsų vargais ir džiaugsmais pasidalyti, 
jums patarti... 

Tik mane rinkite, nenaikinkite. 

Atėjau, draugužiai, jums nuolat skambinti: Mylėkite Dievą, 
"mylėkite Tėvynę, mylėkite tėvelius, broliukus, sesutes ir visus 
savo geradarius, 

Dzin - dzin - dzin... 

0GD00G—0 


Naujas svečias 


y Naujas svečias atkeliavo, Ni 
a0f Dzin, VARPELI, dzin-dzin-dzin, 108 
Tai vaikučiai džiaugsmo gavo, 
Dzin, VARPELI, dzin-dzin-dzin. 
Birutėlė rankom trina, 
Dzin, VARPELI, dzin-dzin-dzin, 
Kaip bedžiaugtis nebežino, 
Dzin, VARPELI, dzin-dzin-dzin. 
Jonas trypia, šokinėja, 
Dzin, VARPELI, dzin:dzin-dzin, 
Vis VARPEL Į vartinėja, 
Dzin, VARPELI, dzin-dzin-dzin. 
Naujas svečias atkeliavo, 
„ Dzin, VARPELI, dzin-dzin-dzin, 
| Tai vaikučiai džiaugsmo gavo, 
IM Dzin, VARPELI, dzin-dzin-dzin. 
“i K. Tėma, , 


MI VARPRPELCIIS 


VARPEEAS 


Su pavasarėliu Neša jis eilučių, 
Atskamba „Varpelis“: Taip pat pasakėlių, 
Neša jis eilučių Įvairių žinučių 

Mūs geriems vaikeliams. Ir šiaip pramogėlių... 


Oi, bus linksma, gera 
Mūs mažiems vaikeliams, 
Kai i jų namelį 

Lankysis „Varpelis“! 


E. M. 
VARPELIAI 
„Din, dan! din, dan!“-— „Din, dan! din, dan!“ — 
Tyliai pamiškėje Varpeliai linguoja, 
Skamba, vos pražydę, Jie geriems vaikučiams 
Varpeliai nuo vėjo. Daineles dainuoja: 

Tyliai jie linguoja, — Jūs laisvą nuo mokslo 

Vejelis juos glosto, Pavasario dieną 

Saulė nubučiuoja Nubėkit i mišką“ 

Iš aukštojo sosto. Paklausyt, kaip gieda... 
Šypsosi varpeliai, „Din, dan din dani — 
Mėlynai sužydeę, ` Tai naujas „Varpelis“! 
Džiaugiasi jie, skaisčią Teužgirs jo balsą 
Saulutę išvydę. Kiekvienas vaikelis. 


„Din, dan! din, danl“ — 
Pavasario rytą 
Džiaugsis pirkužėlės 
„Varpelio“ lankytos. 2 
Jonas Zižmaitis, 

Pavasario lietus 


Vėjelis švelnutis atyrė 
Padangių jūružėm melsvom 
Juodų debesėlių virtinę, 
Atyrė su griausmo dainom. 


Nusitiesė žaibas lig žemės —- 
Ir krinta lietutis smarkus. 

Jį gėlės rieškutėmis semia, 
Jis plauja berželių lapus. 


Nuo kalno linksmi upeliukai, 
Šnekėdami ritas žemyn. 
Padangė prapliupo prapliupo, 
Bet griausmas jau skamba tolyn. 
Saulutė jau vėl pažiūrėjo 

Pro debesi žemėn linksma, 

Ir, lengvo pažadinta vėjo, 

Vėl skrenda giružės daina. 


Ei, vaikai, išeikim į lauką — 
Čia rasos, saulutė, žiedai, 
Balti debesėliai vėl plauko — 
Lietaus lyg nebuvo visai. 


Kaip čigonas 


Kartą čigonas ėjo mėsos 
vogti. Prisikrovė jis maišą ir 
jau norėjo eiti laukan, bet 
nepataikė durų ir įsmuko tro- 
bon. Cigonas nusigando, bet 
susigriebė ir tarė: 
iūrėk, tėvai, tau vel- 
nias iš pragaro Mėsos siun- 
čia. Ar nori? 

eimininkas, pažvelgęs į 
sumišusį čigoną, pabugo ir 


Kazys Bradūnas 


pavogė mėsą 


atsakė: 

— Eik tu su savo mėsa 
pats į pragarą. Aš velnio do- 
vanų nenoriu. 

— Kad nenori, tai su- 
die! — atšovė čigonas ir su 
mėsa išėjo. 

Tik ryto metą šeiminin- 
kas suprato čigono žodžius, 
kai pamatė, jog mėsos nėra, 

Atsiuntė V. Navackas. 


LOPŠINĖ 


Čiūčiu liūliu, mik, dukrele, 
aa, aa, a! 

Padainuosiu tau dainelę 
gražią, kaip aušra. 


Kuo ramiausiai tu miegoki— 
budi čia mama. 
Pasakėlę apie loki 
seksiu aa, a! 
M. Grigonis. 

Pavasaris 


Neseniai dar vėjai pūtė, — 
buvo šaltos dienos, 
šiandien šypsosi saulutė, 
žydi jau purienos. 


Ore gieda vyturėliai, — 
linksmina artoją, 

ir pabudę vabalėliai 

po žeme ropoja. 


Upės pievomis vingiuoja, 
akmenėliai šnera. 
Ten vaikučiai lenktyniuoja: 


o — 0 — o kaip gera! 
M. Kryževičius 
BBE 
Kur auksas yra? 
Išėjo neturtinga našlė su ją pirklys. — Aš nejuokau- 
dviem sūnumis miškan šakų ju, aš rimtai tau sakau. 


parsinešti. Prisirinko jie tris 
ryšulėlius ir jau rengėsi na- 
mo eiti. 

Tuo tarpu važiavo mies- 
tan turtingas pirklys. Pama- 
tė jis našlę su vaikais, su- 
stojo ir ją užkalbino. 

— Sunku tau, vargšei, 
gyventi, — sako pirklys, — o 
sunku todėl, kad nemoki su- 
sitvarkyti. Atiduok man savo 
vaikus, aš juos išmokinsiu ir 
iš šiaudų auksą dirbti. 

Stovi našlė, tyli, nieko 
nesako. 

— Ko tu tyli? — klausia 


* 


ə 


Ir atidavė našlė savo sū- 
nus pirkliui. O pirklys vieną 
jų pradėjo mokinti iš karklų 
krepšius pinti, kitą—iš šiau- 
dų skrybėles. 

Po trijų metų vaikai su- 
grįžo pas motiną ir pradėjo 
darbuotis. Ką pagamina, mie- 
stan nuveža, į pirklio krau- 
tuvę atiduoda. 

Atvyko kartą pas juos pir- 
klys, užmokėjo už darbą auk- 
su ir sako našlei: 

— Matai, kur auksas yra. 
Ar neišmokinau aš tavo 
vaikų auksą iš karklų iršiau- 
dų dirbti? 


$ 


Kas eina su gėriu, 
Kelionėj neklysta. 
Keliaukime kelią 


Geradarbiais grįstą! 


M. Grigonis. 

ŽIBUTĖ 


„Vidury Iysvelės 
smagi ir linksmutė, 
lyg akis, žydėjo 
pirmoji žibutė. 


Juodas debesėlis 
atsinešė krušą. 
Baltos kruopos gėlę 
tik muša, tik muša! 


Audra nukeliavo, 
šiaurys liovės pūtęs. 
Nebėra nė ženklo 


grakščiosios žibutės. 


M. Grigo nis 


SUMANUMAS 


Kartą pas turtingą ūkinin- 
ką vagis išvedė jo geriausį 
arklį. Paaimanavo vargšas ir 
nuvyko tolimesnin miestelin 
pirkti kitą. Vaikšto jis tarp 
arklių, prisižiūrinėja, kainos 
pasiklausia, tik žiūri —jo ark- 
lys stovi pririštas prie tvoros. 
Pribėgo jis prie arklio, nu- 
tvėrė už kamanų ir sako: 

— Tai mano arklys. Aną 
savaitę jį iš manęs išvogė. 
Netiesa, tai mano ar- 
klys, — atsakė pirklys, — aš jį 
prieš metus nusipirkau. Gal 
būt, jis panašus į tavo arklį, 
tik jis ne tavo. 

Tuomet ūkininkas užmetė 
maišą arkliui ant galvos ir 
klausia: 

— Gerai, jei jis tavo ar- 
klys, tai tu pasakyk, kuria 
akimi jis nemato? 


Sumišo pirklys dėl neti- 
kėto paklausimo, bet drąsiai 
atsakė: 

— Kairiąja! 

— Ir paklydai!— tarė ūki- 
ninkas,—kairiąja akimi jis ge- 
rai mato. 

— Taip, taip!— susigriebė 
pirklys, —aš susipainiojau, ar- 
klys dešiniąja akimi nemato. 

— O tu, apgavike! — su- 
barė jį ūkininkas.— Žiūrėkite, 
vyrai, — kreipėsi jis vėlį susi- 
rinkusius Žmones,— šis ark- 
lys visai ne aklas. Aš tyčia 
taip klausinėjau, kad vagis 


sukluptų. 

— Pakliuvo, pakliuvo va- 
giliukas! — pasigirdo iš visų 
pusių. 


Liūdnas buvo vagies ga- 
las: iš jo atėmė arklį ir už 
vagystę pasodino kalėjiman. 

liui 


ė 


Vytur 


Sveikas, dainą bedainuojąs 


I padanges pasikėlęs, 


Sveiks, 


, 


vyturėli 
Senai laukiamas sveteli ! 


Sveikas gyvas, 
Sveikas 


belinksminąs artoją, 


žiemą pragyvenęs 


, 


Dirbant žeme motinėle ! 


lj! 


mūs ša 


i 


Ir sugrižęs 


Ad. Keraitis 

SEINAI 


Seinai yra nedidelis miestas, su 
kokiais trimis tūkstančiais gyven- 
tojų. Juos įsteigė Seivų dvaro po- 
nai Grudzinskai 1603 metais. Tuo- 
met maža medinė šv. Jurgio baž- 
nytėlė su mažu mediniu damini- 
konų vienuolynu buvo visas Seinų 
papuošalas. Jau vėliau vienuoliai 


Seinų bažnyčia 


pasistatė mūro bažnyčią kitoje vie- 
toje su dideliu mūro vienuolynu. 
Pirmoji bažnyčia sudubo ir su- 
griuvo. Jos vietoje už kalėjimo 
mūrų tebėra seni kapai su keliais 
mediniais kryžiais. 

Per Seinus teka maža upė, dviem 
vardais vadinama: Seina ir Marikė. 
Išteka ji iš ežerų ir įteka į Juodo- 
sios Ančios upę, kuri pro Ąugusta- 
vo miškus pasiekia Nemuną. Iš Sei- 
nų eina akmeniniai keliai į Suval- 
kus, Augustavą, Gardiną ir Lazdi- 


jus. Netoli miesto ošia gražus šilas. 
už to šilo jau Lietuvos Valstybė 
1818 metais Seinuose apsigy- 
veno vyskupai, daminikonų bažny- 
čia pasidarė vyskupų katedra. 1829 
metais vienuolyno rūmuose buvo 
įsteigta kunigų seminarija. Iš jos 
vėliau išėjo nemažas kunigų skai- 
čius, kurie daug pasidarbavo žmo- 
nių labui. EER 
1904 metais rusų valdžia leido 
mums spaudą. Seinuose lietuviai 
kunigai įsteigė lietuvišką spaustuvę 
knygoms ir laikraščiams leisti. Pir- 
miausia Seinuose pradėjo eiti gra- 
žus savaitraštis „Šaltinis“ su prie- 
du vaikams „Šaltinėliu“. Paskui pa- 
sirodė kitas žmonėms skirtas laik- 
raštis „Spindulys“, kunigams — 
„Vadovas“. Tuojau mieste atsirado 
lietuviška pradžios mokykla, lietu- 
viškas „Šaltinio“ knygynas, kelios 
draugijos. Lietuviai pradėjo šviestis, 
skaityti laikraščius ir knygas, gra- 
žesniu gyvenimu gyventi. Taip Sei- 
nai pasidarė mūsų šviesos židiniu. 
Atėjo 1914 metai su didelėmis 
nelaimėmis. Mat, tų metų vasarą 
prasidėjo pasaulinis karas. Susi- 
mušė daug valstybių. Mūsų žemėje 
susigrūmė rusų ir vokiečių kariuo- 
menės. Sudundėjo armotos, pasi- 
liejo žmonių kraujas ir ašaros, su- 
liepsnojo kaimai ir miestai. Suiro 
visas gyvenimas, suiro jis ir Sei- 
nuose. Vyskupas išvažiavo, sustojo 
laikraščiai, rusai išardė „Šaltinio“ 
spaustuvę. Kitais metais vokiečiai 
užėmė visą kraštą ir pradėjo jį sa- 
vaip tvarkyti. Mūšiams nuslinkus 


Nr 1 
toliau už Vilniaus, Suvalkų krašte 
vėl pradėjo atsirasti mokyklų, 
draugijų skyrių, savo krautuvių. 
Sugrįžo vėl vyskupas, tik kunigų 
seminarija neatgijo. 

Po 1920 metų gyvenimas Sei- 
nuose nuriedėjo kita vaga. Iš pra- 
džios čia buvo storastija, bet vėliau 
ji išnyko, ir Seinai nustojo buvę 
net apskrities miestu. Dabar tuose 
rūmuose, kur anksčiau buvo kunigų 
seminarija, yra gimnazija; joje moko- 
si vienas kitas ir lietuvis. Be to, Sei- 

nuose yra dar didesnė pradžios mo- 
kykla ir Lietuvių Labdarybės Drau- 
gijos prieglauda mažiems vaikams. 


Seinai vyskupų miestu išbuvo 
ilgai, daugiau kaip 100 metų. Da- 
bar iš senosios jų didybės, kaip 
matome, nedaug tepasiliko. Kiek- 
vienas lietuvis, iš toliau atkeliavęs 
į Seinus, skubina aplankyti bažny- 
čią ir joje pastatytąjį sarkofagą 
„Anykščių šilelio“ dainiui — vysku- 
pui Antanui Baranauskui. 


AUKSAS 


Išėjo iš tėvų du broliai, 
Petras ir Jonas, laimės ieš- 
koti. Petras nusipirko žemės 
sklypelį ir pradėjo ūkinin- 
kauti. Palaimino Viešpats jo 
darbą, susilaukė jis gero der- 
liaus. 

Jonas iškeliavo į kalnus 
aukso ieškoti. Ilgai jis vaik- 
ščiojo, visą duoną, kurią su 
savimi buvo atnešęs, suvalgė 
ir gavo jis net pabadauti, 
žolėmis ir jų šaknimis misti. 
Pagaliau, rado jis smėlio su 
auksu ir pririnko jame aukso 
visą maišelį, Atėjo pas brolį 
ir pasakoja: 

— Brolau, pasisekė man; 
štai, Žiūrėk, kiek aukso turiu. 
Sunku buvo jis man surasti... 
Bet apie tai aš tau kitą karią 


papasakosiu, dabar duok man 
valgyti, labai išalkęs esu. 

— (Gerai,—sako Petras,— 
aš tau duosiu valgyti, tik tu 
atsverk man tiek aukso, kiek 
svers Mano duona. 


Gaila buvo Jonui aukso, 
bet turėjo sutikti, —negi mirsi 
badu, turėdamas tiek aukso. 

Kitą dieną Jonas turėjo 
ir vėl pirkti duonos pas Petrą. 
Trečią dieną vėl tas pat pa- 
sikartojo. Pagaliau, visas auk- 
sas teko Petrui, 


— Pasiimk tu savo auk- 


są, nereikia man jo, — tarė. 


Petras Jonui, kai šis jau nie- 
ko neturėjo. — Aš tik norė- 
jau tave įtikinti, kad tas auk- 
so turės, kas dirbti netingės. 

REA OAA 


lr mes souname meuelius 


Į savąją krautuve 


Tolimas kelias ir ore jau 
tamsu! Maža Onytė takeli ižiū- 
rėti tik ką gali. 3 

— Šul šu! — ošia medžiai. 

— Kur ejni, Onyte? 

—- | savąją krautuvę, na- 
mie šiandien žibalo pritrūko- 
me. 

— O ar nebijai taip vėlai? 

2 Ot, nėra. ko. bijo! -Kas 
man gali šiame kelyje bloga 
atsitiki? 

— Jau matosi šviesa iš 
langų. Tai mūsų krautuvė --Var- 
" totojų bendrovė. lėjo i krau- 
tuve. 


— Labas vakaras!.. Prašau 
ipilti man litrą žibalo. 

Pasižiūrėjo į Onytę parda- 
vėjas Juozas ir sako: 

— Vikri ir drąsi tu mer- 
gytė! Kad tokios visos mer- 
gaitės būtų! 

Ipylė jai žibalo. Davė dar 
porą saldainių ir išleido. 

Onytė išeidama padėkojo. 
pasakė Juozui „sudiev“, duris 
krautuvės puikiai uždarė ir te- 
kina parnešė motinai žibalo. 


M. Č. 


E 

Gaidžiai susipešė 


Po skiedryną vaikšto būrys vi- 
štų ir vienas gaidys. Raudoni ka- 
roliai kabo po snapu. Raudona 
skiauturė, nuliepusi į kairę pusę, 
net aki uždengia. Todėl jisai daž- 
nai, kai nori ką nors pamatyti, net 
prisikreipdamas žiūri. Zalsvos bliz- 
gančios plunksnos puošia jo kaklą, 
sparnus ir uodegą. Gražiausios jos 
uodegoj. Vadinamos dalgėmis: tik- 
rai į dalges ir panašios. Nusviru- 
sios į apačią, kaip dalgės nuo šien- 
piovių pečių, kai šieji eina ankstų 
rytą | gėlėmis pakvipusius pievų 
plotus, ar kai iš jų jau pailsę, jau 
nusikamavę, gerokai įdienėjus, na- 
mulio grįžta. Gaidys sukaliojasi 
tarpe Vištų, kaip tikras karalius. 
Galvą aukštyn iškėlęs. Kojas iškil- 
mingai keldamas. Kartkartėmis tik 
vištas subardamas: 

— Ka-ka-ka-koo! 

Vištelės jo žodžių įkandin tai 
gūžiasi, tai vietoje stovi, tai bėga 
ton pusèn, iš kurios gaidžio bal- 
sas sklinda. 

Dažnai gaidys žalsvamargis, rū- 
sčia apimtas, višteles bėdinąsias 
subara: l 

— Kad tu sudegtum! kad, kad, 
kad, kad tu... 

Tada vištelės puoluoja apie ji, 
įvairiais žodeliais besimeilikauda- 
mos, drąsesnės net klausdamos ji, 
ko taip jis smarkiai pykstąs: 

— Ko? Ko? Ko?.. 

* 


Giedrų rudens rytą žalsvamar- 
gis gaidys užlapseno ant mieto ir 
pažvelgė į kaimyno daržą. Pamatė 
jame bėginėjantį mažą baltą gai- 
duką. Visas murzinas jo kaimynas 
buvo neramus: bėgiojo iš vienos 
vietos į kitą, dairėsi, žvalgėsi, ku- 
dakavo ir krykštė stačiai, o ne gie- 
dojo, kaip paprastai gaidžiai daro. 

Zalsvamargis gaidys kažkuriais 
sumetimais iškėtė savo žvilgančius 


sparnus, sakytum norėdamas pa-- 
kilti nuo tvoros, paskrydėti kiek ir 
nutūpti prie ano baltojo gaiduko,. 
paklausti: kuo jis vardu ir pas ką. 
jis „šeimininkauja“. Bet, matyt, ap- 


sigalvojo. Tik sulapseno sparnų; 
sunkumu, vis tiek kaip artimoje: 
kūdroje jauna ir tvirta mergina 


kūltuve į skalbiniais apkrautą len-- 
tą, iškėlė išžiodytą galvą ir iški)-- 
mingai paklausė; 

— Kataro tu? S 

Baltasai gaidukas tik dabar pa- 
matė žalsvamargį kaimyną, sudre- 
bėjo jo kinkos, pasišiaušė plunks-- 
nos, sakytum didžiausio vėjo tar- 
šomos. Jisai pats patupečiavo vie- 
toje, sparnu aprėžė artumoj pasi-- 
taikiusią vištą ir plonu, net spie-- 
giančiu balseliu atrėžė: 

— O kas tau gi? 

Zalsvamargis jau širsdamas rik- 
terėjo: 

— Kataro tu? 

Mažasai, lyg pasityčiodamas iš: 
jo, suspigo: 

— Leizaroko! 

To pakako. Didysai lupt nušo- 
ko nuo tvoros mažojo gaidžiokščio 
pusėn ir, pykčiu raudonuodamas ir 
degdamas, karališku žingsniu žen- 
gė vis arčiau „baltušnyko“. Jo pu- 
siau praviras snapas kartkartėmis. 
mesdavo rūstų ir pasididžiuojantį 
žodelį: 

= Aš. ;. Aš... aš... 

Mažasai  gaidžiokštis bėgiojo 
aplink kelis malkų pagalius ir pa- 
tylomis kažką burbseno. Pagaliau, 
neiškentė ir, sparnus iškėtęs kaip- 
skrydžiui, puolė didįjį, į jojo „,val- 
stybę“ įžengti pramėginusį gaidį. 
Raudoni gyvo kraujo lašai pasipy- 
lė iš didžiojo karolių. Didysai ne- 
norėjo pasilikti skolingas ir snapu. 
ir pentinais stengėsi atsimokėti 
mažajam. Juo toliau, juo labiau: 
juodu kibo vienas į kitą. Didysai 

+mindė mažąjį į purvą ir savais 
kraujais nudažė baltas, kaip gulbės 
pūkas, plunksnas. Raudonais šlakais 
visas išmargintas, purvu visas ap- 
krėstas, mažasai gaidžiokštis kilo 
iš po didžiojo stambių kojų ir vėl 
"naujai kibo į didijį. Visas uždusęs, 
visas užsišniokavęs, didysai atsi- 
kirtinėjo mažajam. 

* 


Gaidžių kovą, pagaliau, pamatė 
vaikai. Jie vienas kitą prikviesda- 
mi, stebėjo jų peštynes. lvairiomis 
pastabomis savo stebėjimą išmar- 
„gindami, jie stovėjo ratu apstoję 
abudu susipešusiu, niekur kitur nuo 
jų Žvilgio neatitraukdami. 

— Dabaite, didysai mažąjį vi- 
-siškai sužargė,—kalbėjo vienas. 

— Dabar jisai jau daugiau ne- 
-augs,—pastebėjo kitas. 

— Mažam vis mažam, — pridū- 
rè trečiasai. 

— Ne kas ir iš didžiojo, maža- 
sai jį labiau sukruvino. 

— Bet patsai visai užsilapatavo. 

Tuo tarpu mažasai, visas krau- 
jais paplūdęs, purve suklūpęs, gulė- 
jo ir sunkiai alsavo. 

— Pakilo, pakilo, — rėkė vaikai. 

— Vėl didžiuliui neduos ramy- 
bės, 

— Mažasai, 
kirsk smarkiau! 

` — Pentinais. pentinais! 

— Ot šitaip! 

Vaikų akys ir jausmai linko 
mažojo pusėn. Didysai jiems atro- 
dė daug daugiau biaurus, tokis ne- 
apsukrus ir tokis netašytas kelmas. 


x 


nevirsk! Mažasai, 


Vaikai ilgai būtų taip stebėję 
susipešusiuosius, jei neįsimaišiusios 
gaidžių savininkės, kurios juos su- 
gaudė ir parsinešė namo. 


Smagus Jonelis 


Ein mokyklon jis kasdieną, 
Zino pamoką kiekvieną, 

O mokykloj klauso, tyli, 
Visą mokslą gerbia, myli. 


Tėvas giria ir motutė, 

Kad Jonukas tur knygutę. 
Skaito Jonas iš knygutės 
Taip gražias, naujas eilutes. 


Džiaugias brolis ir sesutė, 
Kad Jonukas mok skaityti, 
Zada leisti jį dar Vilniun 
Ir daugiau pasimokyti. 


O tas Jonas—tai smagus: 
Pasisiuvo sau batus, 

Jis tėveliui daug padaro 
Ir Vargus šalin nuvaro. 


M. Č. 

MOTIEJUS RIPKĄ MUšėĖ... 


Po skanių pietų Motiejus 
Ripką mušt kieman išėjo. 
Džiaugsmu plaka jo širdis, 


Kai štai ripką stato jis. 


Tai pasakes, mūs berniokas 
Nuo ripkos šiek tiek atšoka 
Ir lazdos riestu galu 


Švyst, kiek tik turis jėgų... 


w 


f A | 


Stovi ripka, o Motiejus 
I ją kalba, ją įspėja: 
„Tu, ripkele, tik žiūrėk, 


Ramiai vietoje stovėk!“ 


Bet (o, nelemta dalužė!) 
Smugis pro*šalį praūžia. 
Vyrs, netekęs lygsvaros, 


Ant žemelės bupt kietos.. 


“urėdas veda 

VAGIS 


Gyveno kartą pasiturįs ūkinin- 
“kas. Jis turėjo tris sūnus. Vyresnįjį 
-savo sūnų išmokino kunigu, jau- 
„nesnįjį — gydytoju. Jauniausiajam 
"taip pat norėjo gerą mokslą duoti, 
“bet šis niekuo nenorėjo mokytis, 
"tik vagimi. . 

— Leisk—sako, — tėveli, mane 
vagimi mokytis. Aš nenoriu būti 
vagimi piktadariu, tik noriu pažinti 
»vagies amatą ir jo gudrybes, 

Tėvas iš pradžios nenorėjo lei- 
sti, bet, ilgai sūnaus prašomas, su- 
"tiko. Išleido savo jauniausiąjį sū- 
aneli vagimi mokytis pas gudriausį 
“vagį. 

Praėjo penkeri metai, ir sūnus 
grįžo mokslą baigęs. Sužinojo apie 
"tai netolimo dvaro ponas, pasišau- 
"kė pas save jaunąjį vagį ir sako: 

— Jei tu gudrus vagis esi, tai 
pavok iš po mano žąsies penkis 
"kiaušinius taip, kad ji nesugagėtų. 

— Gerai, —sako vagis. 

Nuėjo jis į žąsų gurbą, praplė- 
-šė apačioje ląstos dugną, ir kiau- 
"šiniai išbyrėjo, o žąsis nė nejuto. 

Ponas buvo nepatenkintas, bet 
“turėjo tam vagiui užmokėti 5 auk- 
sinus, nes taip buvo suderėta. 

— Na, gerai, — sako ponas. — 
"Pavok tu ryt mano jautį, kai jį 
„urėdas ves turgun parduoti. Jei pa- 
vogsi duosiu tau 50 auksinių, o jei 
+nepavogsi, tai gausi 50 bizūnų. 

— (Gerai, —atsakė jaunuolis! 

Ryto metą, pasiėmęs savo nau- 
"jus batus, išėjo prie to kelio, ku- 
:riuo urėdas turėjo jautį vesti. Vie- 
«aną batą supurvinęs, subiaurojęs, 
"pastatė prie kelio ir laukia. Ziūri— 
jautį. Pamatęs batą, 
»urėdas norėjo jį pasiimti, bet, radęs 
nešvarų, pamanė ir sako: 

— Et, neimsiu. Kad būtų du, 
“tai taip, o dabar tą vieną tai ne- 
apsimoka ir valyti. 

Ir nuėjo su jaučiu toliau. 


Vagis, paslėpęs biaurųjį batą, 
užbėgo urėdui už akių ir pastatė 
prie kelio antrą švarų, naują batą. 

Prieina urėdas, žiūri — antras 
naujas ir švarus batas. 

— Tai aš kvailas, kad pirmojo 
bato nepasiėmiau,—būčiau turėjęs 
pora batų ir tai dykai. Bėgsiu ano 
balto pasiimti. 

Ir, pririšęs jautį prie stulpelio, 
nubėgo. 

Bėga, bėga, o bato vis kaip 
nėra, taip nėra. Neradęs grįžta at- 
gal, žiūri — nei antrojo bato, nei 
jaučio. Baisiai nusiminęs, grįžo į 
dvarą ir papasakojo ponui, kaip 
nuo jo jautį pavogę. 

Ponas išbarė urėdą. bet nieko 
nepadarysi, — turėjo vagiui užmo- 
kėti 50 auksinų. Vagis, gavęs nuo 
pono pinigus, atvedė jautį atgal. 

Bet ponui to dar buvo maža. 
Jis norėjo vagį prigauti ir bizūnų 
jam įpilti. Ir tarė jam ponas: 

— Rytoj mano bernas ars lau- 
ką, o tu turi nuo jo pavogti arklį, 
gausi už tai 100 auksinių, o jei tau 
nepavyks, tai liepsiu 100 bizūnų 
įpilti. Nusiminė bernaitis, bet galop 
sutiko. 

Ryto metą ponas išsiuntė kuo 
gudriausį ir stipriausį berną lauko 
arti ir įsakė gerai dabotis, nes | 
ateis vagis arklio vogti. 

Aria bernas ir dairosi, kad jo 
arklio niekas neatimtų. Bet jau aria 
valandą ir kitą, jau ir pietūs, O va- 
gies kaip nebuvo, taip nėra. Paga- 
liau, žiūri — eina koks tai vargšas 
žmogelis, pamažėli, lazda pasirem- 
damas. Priėjęs pagarbino Dievą ir 
ima kalbėti apie savo nelaimę, kad 
ir jam vakar beariant arklį pavogę. 

— Kaip tai?! —nustebo bernas, — 
beariant arklį pavogė? Susimilda- 
mas, papasakok, kaip tai atsitiko? 

— Kad, žinai, sunku ir papasa- 
koti, nesuprasi. Jei bent parodyčiau. 

— Na, pagalvok, susimildamas, 
tai labai įdomu. 

— Na, labai paprastai. Atėjo, 
priėjo, ot taip, kaip aš prie tavo 
arklio, paskiau iškinkė arklį, ot 
taip, atrišo vadeles, paėmė arklį už 
apinasrio; pasivedėjo kiek toliau, 
paskiau užšoko ant arklio, o taip, 
kaip aš, o užšokęs kad... paspaudė 
arklį... 

Čia žmogelis (buvo tai vagis) 
pakėlė kepure ir sušuko: 

— Sudie!!! — ir nukūrė per lau- 
kus, kai padūkęs. 

— Stok, stok!—sušuko visa su- 
pratęs bernas, bet jau buvo per 
vėlu. 

Baisiai širdo ponas ant savo 
berniro vagies, nes gaila jam buvo 
100 auksinių. 

— O dabar — sako ponas, — turi 
man šiąnakt pavogti mano geriau- 
sius arklius iš arklidės. Jeigu pa- 
vogsi — gausi 200 auksinių, o jei 
ne — 200 bizūnų. 

Nusiminė vagis. 

— Papuoliau, — mano. 

O ponas įsakė savo bernams 
apsiginkluoti šautuvais, užsirakinti 
geriausiais raktais, susėsti ant ark- 
lių, nusitverti už karčių ir laikyti, 
© pajutus vagį — šauti. 

Vakare dvaro bernai sukinėjasi 
apie arklidẹ. Apžiūrinėja raktus, 
kad nebūtų sugadinti, apžiūrinėja 
visus arklidės kampus, kad nebūtų 
kur vagis pasislėpęs, suveda arkli- 
dėn arklius... 

Tik tarpu žiūri — ateina pa- 
vargėlė. Priėjusi nužemintai pasvei- 
kinu ir prašo, kad leistų jai kur 
pernakvoti. 

— Negalima, — sako bernai.— 
Šiąnakt laukiame vagies, gali kilti 
"susišaudymas, dar ir tau gali kliūti. 

— „Kas čia mane, niekam nerei- 
kalingą senę, kliudys. Pasigalėkite, 
leiskite man nors po arklių loviu 
pagulėti, pasimelsiu, pasakų pasa- 
kysiu, tai ir jums bus linksmiau ir 
miego nenorėsite. 

Pamanė bernai, pamanė... 

— Lisk, —sako, — po loviu ir 
tylėk. 

Atėjo naktis. Pono bernai užsi- 
rakino duris, susėdo ant arklių su 
šautuvais ir sėdi įsikibę į karčius. 
Pavargėlė ilgai kalbėjo su bernais, 
pasakojo jiems įvairių pasakų paga-, 
liau, ir ji nutilo, tik retkarčiais vis 
kažkokiais stikleliais skambina. 

— Ką tu ten skambini? — klau- 
sia pavargėlės bernai. 

— Mat, brangieji, turiu truputį 
gardaus gėrimėlio, tai ir ragauju po 
truputį, kad miegas taip neimtų ir 
kad geriau galėčiau jums pasakų 
sekti. 


Nudžiugo bernai, išgirdę to- 
kius dalykus. 

— Duok, — prašo bernai, — ir 
mums paragauti, nes baisiai ima 


miegas spausti. 

— Tai gardumėlis!-— giria bernai 
paragavę.— Duok, susimiidama, jei 
dar turi. 

ia pavargėlė ištraukė dar gar- 
desnę bonkelę. Kai tik bernai iš- 
baigė gerti, taip tuoj ir užmigo 
kiečiausiu miegu, nors peiliu juos 
piaustyk. 

Greit nusimetė pavargėlė (tai 
buvo vagis) savo viršutinius mote- 
riškus drabužius, nukėlė visus ber- 
nus nuo arklių, susodino juos ant 
užtvaro, pririšo ir kiekvienam įbru- 
ko rankosna po saują kanapių, 
o pats, atsirakinęs arklidę ir išsi- 
vedęs arklius, nujojo savo keliu. 


(B. d.) 

Jau metas ir mums... 


TRUPINĖLIAI 
Medkojis 


Kartą vienas vyras, kuriam karo 
metu buvo nupiauta kairioji koja ir 
vietoj jos pritaisyta medinė, ėjo per 
sodžių. Jis ėjo šlubuodamas. Pamatę 
šlubuojantį, vaikai apspito jį ir vi- 
saip tyčiodamiesi ėjo paskui. 

Tai pamatęs, medkojis sustojo ir 
pasakė: 

— Vaikai, aš esu atsitarnavęs 
kareivis. Už savo narsumą kovoje 
už tėvynę aš turiu ant krūtinės 
kryžių. Karo lauke plyšdama granata 
nutraukė man koją, ir todėl dabar 
einu su dirbtine koja. Gerai vaik- 
ščioti negaliu ir šlubuoju. Bet nejau 
už tai esu pašaipos vertas? 

Išgirdę tuos skaudžius tauraus 
tėvynės kovotojo žodžius, vaikai su- 
sigėdo ir tylėdami nusiėmė kepures. 

Senas kareivis nuėjo toliau. 
Vaikai jo daugiau nebematė, bet jo 
žodžius atsiminė. Jie tapo geresni 
ir niekuomet iš žmonių nelaimės 
nesijuokė. 


Kaip greitos žuvys 


Yra žuvų, kurios labai greitai 
plaukia. Upėtakiai, pavyzdžiui, per 
valandą gali nuplaukti 30 kilometrų, 


Leidėjas ir atsakomasis redaktorius- Liudvikas Cicėnas, Vilnius 


lašišos—50 kilometrų, didžiosios sil- 
kės, kurios gyvena prie Meksikos 
pakraščių ir sveria apie 80 kilogra- 
mų, nuplaukia 90 kilometrų, kardi- 
ninkas—125 kilometrus. Greičiausi 
laivai per valandą nuplaukia tik 50 — 
60 kilometrų. 

ŽAIDIMAS 


Vasara ir ruduo 


Žaidžia 10—12 žmonių. Pasiga- 
minama tiek šiaudelių ar medelių, 
kiek žaidėjų. Pusė šiaudelių turi 
būti trumpesni. Iš anksto susitaria- 
ma, kurie šiaudeliai bus vasarai ir 
kurie rudeniui. Tada visi žaidėjai 
traukia šiaudelius. Kurie ištraukia 
rudenio šiaudelius, eina į kitą kam- 
barį arba laukan, o kurie vasaros— 
pasilieka čia pat. Taip persiskyrę, 
išsirenka iš savo tarpo vieni vasarą, 
kiti rudenį. Visi kiti žaidėjai lieka 
tarnais: vieni vasaros, kiti rudens. 
Po to iš lauko pas vasarą ateina 
ruduo su tarnais. Ruduo spėja, ku- 
ris išrinktas vasara. Jei neįspėja, 
tai vasara su tarnais išveja rudenį 
ir jo tarnus lauk. Tada renkama 
kita vasara ir ruduo atėjęs vėl spė- 
ja ir t. t. Kai ruduo įspėja, kuri yra 
vasara, tai ruduo išveja vasarą. Ir 
ji vėl turi spėti... - 

Vaiku šypšenos 
Jį nuskriaudė 


— Ko tu, Jonuk, verki?—klau- 
sia vyresnyiss draugas. 

— Pranas mane nuskriaudė. 

— O ką gi jis tau padarė? 

— Kai aš norėjau jam sušerti per 
galvą, jis pasilenkė, ir aš sudrožiau 


ranka“medin. 


„RUCH“ spaustuvė 


